– За апошнія пяць гадоў – з таго часу, як да Жалудоцкага свінакомплексу быў далучаны мясцовы СВК – мы ўдвая павялічылі надой на карову і сёлета плануем давесці гэты паказчык да 7 тысяч літраў малака, – канстатуе кіраўнік гаспадаркі. – За гэты сезон намалочана 9 тысяч 300 тон зерня, што на 200 тон больш, чым за папярэдні год. Прычым уборка зерня кукурузы яшчэ ў самым разгары. Так што жалудоцкі каравай-2017 павінен быць па-сапраўднаму важкім.